उ’नें ब्याह् च कोई दाज-दान नेई लेआ। ते मेरी मां कन्नै ब्याह् बाद कोई गिला बी नेई रक्खेआ। मेरी मां अनपढ़ ही, पिता होरें उ’नेंगी ब्याह् बाद पढ़ना-लिखना सखाया। ओह् मेरी मां कन्नै बड़ा प्यार करदे हे ते घरै दे, इत्थू तक्क जे रसोई बगैरा दे कम्में च बी उंदी मदद करदे हे। उ’नें ग्रांς दी अनपढ़ कुड़ी गी ब्याह् बाद इन्ना बदली ओड़ेआ जे जदूं असें होश सम्हाली असें अपनी मां गी विशवास नै भरोची दी, फैसले लैने आह्‌ली नारी दे रूपै च गै दिक्खेआ।